पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार 14वें दिन पांच सौ से अधिक नए संक्रमित पाए गए हैं। गुरूवार को भी जिले में सबसे अधिक 192 संक्रमित कांकेर विकासखंड से मिले हैं। इनमें से 60 संक्रमित कांकेर शहर के हैं जबकि 132 संक्रमित कांकेर विकासखंड के गांवों से मिले हैं। यानी अब शहरों के अलावा ग्रामीण क्षेत्रों में भी कोरोना संक्रमण फैल रहा है। गुरुवार को दो कोरोना मरीजों की मौत हो गई है।
गुरूवार को मिले 567 नए संक्रमितों में से 80 प्रतिशत यानी 465 संक्रमित जिले के चार विकासखंडों कांकेर, चारामा, नरहरपुर तथा कोयलीबेड़ा से मिले हैं। कांकेर विकासखंड में सर्वाधिक 192, नरहरपुर विकासखंड में 106, चारामा विकासखंड में 87 तथा कोयलीबेड़ा विकासखंड में 80 नए संक्रमित मिले हैं। जिले के शेष तीन विकासखंडों भानुप्रतापपुर, अंतागढ़ तथा दुर्गूकोंदल में कोरोना संक्रमण पहले से थोड़ा कम हुआ है। गुरूवार को भानुप्रतापपुर में 56, अंतागढ़ में 31 तथा दुर्गूकोंदल में सबसे कम 15 नए संक्रमित मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn